Foto: AP Photo / Luis M. Alvarez AQSh davlat departamenti Birlashgan arab amirliklari (BAA)ga Patriot havo mudofaasi raketalarini ehtimoliy sotishni ma’qulladi. Xabarlarga ko‘ra, BAAga umumiy qiymati ikki milliard dollar bo‘lgan raketalar yetkazib berilishi mumkin. "Davlat departamenti BAAga Patriot PAC-3 va Patriot GEM-T yaxshilangan raketalarni sotishni ma’qulladi", - deyiladi Pentagonning harbiy hamkorlik boshqarmasi bayonotida. Ta’kidlanishicha, BAAga umumiy hisobda 160 ta raketa sotiladi.